Du får udbetalt legatet fra det tidspunkt, hvor du begynder på det legatberettigende forløb, dog tidligst fra 1. januar 2023. Det betyder, at du første gang vil få udbetalt legatet i den måned, hvor forløbet starter. Hvis du allerede er begyndt på dit forløb, så vil du første gang få udbetalt legatet i måneden efter, at din ansøgning er blevet godkendt. Vær opmærksom på, at legatet træder i kraft 1. januar 2023. Det betyder, at du kan søge legatet både før og efter 1. januar 2023, hvis du er optaget på grundforløb 2 med start i januar 2023 eller senere. Du kan ikke kan søge legatet, hvis du er startet på grundforløb 2 eller hovedforløb inden 1. januar 2023. Legatet udbetales i op til 12 måneder – 6 måneder på grundforløb 2 og de første 6 måneder af din læreplads på hovedforløbet. Det er en betingelse for at få udbetalt legatet, at du på udbetalingstidspunktet fortsat opfylder kravene for at få legatet. Hvis du ikke har modtaget en udbetaling af legatet, selvom du mener, at legatet burde være blevet udbetalt til dig, så kontakt gerne den erhvervsskole, du går på, eller skriv til legat@andel.dk.